***SKODJE SMÅBÅTFORENING***

POSTBOKS 33, 6263 SKODJE

**VEDTEKTER OG HAVNEREGLEMENT**

**Vedtatt av Årsmøtet 28. april 2022,**

**Ingen endringer fra 2021, med korrigeringer ført 20.01.22**

**§ 1 Formål**

Foreningens navn er Skodje Småbåtforening. Lagets forretningsadresse er Skodje. Foreningens formål er å skaffe medlemmene en god og sikker småbåthavn, og arbeide for at det blir lagt til rette for økt frilufts- og fritidsaktiviteter i området.

**§ 2 Medlemmenes ansva**r

Medlemmene er ikke personlig ansvarlig for foreningens forpliktelser. Ansvaret er begrenset til verdien av båtplassen, som fastsettes av Årsmøtet, i henhold til størrelse og utstyr. Skodje Småbåtforening har ikke som formål å skaffe medlemmene økonomisk utbytte.

Medlemmene betaler en årlig kontingent som fastsettes hvert år av Årsmøtet

**§ 3 Styret**

Foreningen ledes av et styre som består av 5 medlemmer. Styrets leder, nestleder, havnesjef, kasserer og sekretær, velges ved særskilt valg på årsmøtet.

**§ 4 Styrets ansvar og oppgaver**

Styret skal iverksette de vedtak som Årsmøtet vedtar. Styret har ansvaret for foreningens løpende forretninger og foreningens økonomi, herunder salg og utleie av ledige båtplasser. Styret innkaller til ordinær årsmøte. Styret legges fram skriftlig beretning om foreningens drift, samt revidert regnskap for det foregående år.

Styret skal behandle alle saker før det legges fram på årsmøtet. Forslag som medlemmene ønsker behandlet på årsmøtet, må være styret i hende senest 14 dager før årsmøtet.

Styremøter avholdes så ofte som lederen, eller minst to styremedlemmer finner det påkrevd. Styret er beslutningsdyktig når minst 3 medlemmer er til stede. I tilfelle stemmelikhet, gjør fungerende leders stemme utslaget.

Tvister mellom båteiere fremmes skriftlig for styret, som tar avgjørelse. Før avgjørelse fattes skal styret avholde meklingsmøte mellom de stridene parter

Medlemmer kan anke styrets avgjørelse til Årsmøtet. Anken sendes til styret som legger den fram for Årsmøte, for beslutning.

**§ 5: Oppnevninger av Slipp og Havnenemnd.**

Slipp og havnenemnd oppnevnes av foreningens styre i det antall medlemmer som styret finner nødvendige, for å utføre slipp og havneoppgavene på en ansvarlig og sikker måte. Slipp og Havnenemnda er underlagt Styret og Havnesjefen.

**Slippnemnda:**

Av de oppnevnte til slippnemnd skal styret oppnevne 1-en hovedansvarlig som slippleder og en slippnestleder, senest 14 dager etter årsmøtet. De oppnevnte gis skriftlig melding om dette.

Hovedoppgaven for slippnemnda er å slippsette, lagre og sjøsette båter, på en trygg og forsvarlig måte.

**Havnenemnda**

Havnesjefen har ansvaret for at havnen er i forsvarlig stand til en hver tid og skal påse at foreningens vedtekter og regler for havneanlegget blir fulgt.

Havnesjefen skal også sørge for å sette ut i livet de vedtak som til en hver tid blir fattet av foreningens styre, og som tilligger havnesjefens ansvarsområde.

Havnesjefen skal lede og tilrettelegge arbeidet som utføres på dugnadene på en slik måte at det blir utført på en rasjonell og sikker måte.

Havnenemndas medlemmer kan også være pir ansvarlige. Arbeid som skal utføres på de forskjellige pirer ledes da av Piransvarlige.

Havnesjefen skal, dersom større arbeider må utføres og som går utover budsjetterte poster, legge dette fram for styret **til behandling**. Det samme gjelder dersom det er forhold/ endringer av viktig karakter og som kan få økonomisk/ juridisk betydning.

**§ 6 Årsmøte**

Årsmøtet er foreningens høyeste organ.

Ordinært årsmøte avholdes hvert år innen utgangen av april måned. Innkallingen skal være skriftlig, og sendes til alle medlemmer senest 3 uker før årsmøtet.

Innkallingen skal inneholde sakliste med oversikt over hvilke saker som skal behandles på årsmøtet.

Kun medlemmer som har betalt forfalt medlemskontingent og øvrige påløpte avgifter har stemmerett på årsmøtet.

**Årsmøtet behandler:**

1. Konstituering av møtet.

2. Styrets årsberetninger.

3. Revidert regnskap.

4. Handlingsplan

5. Vedtekter

6. Budsjett – fastsette kontingent, havneavgift og eventuelt andre avgifter.

7. Innkomne forslag.

8. Valg:

* Det velges 5 styremedlemmer. jfr. § 3. Styrets Leder og Kasserer velges det ene året og Nestleder, Havnesjef og Sekretær andre året. Valgene til styret gjelder for 2 år av gangen.
* 2 varamedlemmer velges for 1 år.
* 2 revisorer og **1 varamedlem**, velges for 1 år.
* Valgkomité på 3 medlemmer og 2 varamedlemmer velges for 1 år.

Beslutninger på årsmøtet fattes ved simpelt stemmeflertall. I tilfelle stemmelikhet har møteleder dobbeltstemme. Forslag om vedtektsendringer må ha minst 2/3 flertall av frammøtte medlemmer med stemmerett i årsmøtet.

Alle medlemmer har plikt til å påta seg tillitsverv i foreningen. Medlemmer i foreningen kan nekte gjenvalg for like lang tid som de har fungert som tillitsvalgt.

**§ 7 økonomi**

Foreningens økonomi skaffes vesentlig til veie fra medlemmene gjennom innbetalinger av hhv. kontingent, havneavgift, slippsetting, dugnad mm., og ved utførelse av tjenester og lagring av båter for ikkemedlemmer.

**§ 8 Kontingent og avgifter**

Medlemmene skal betale fastsatt årskontingent, havneavgift og eventuelt andre avgifter innen forfallsdato. Forfallsdato fastsettes av styret. Medlemmer som ikke har betalt kontingent og avgifter, kan styret stryke som medlemmer etter forutgående skriftlig varsel. For å dekke foreningens utestående fordringer kan styret selge båtplassen vedkommende disponerer Denne avgjørelsen kan ikke ankes inn for årsmøtet.

Søknad om fornyet medlemskap kan godkjennes av styret.

**Manglende betaling**

Dersom avgifter m.m. ikke er betalt til rett tid, varsles båteieren skriftlig, og gis 14 dagers frist til å ordne sitt forhold. Er ikke forholdet ordnet innen fristens utløp, anses båtplassen for oppsagt og kan innløses av foreningen.

**§ 9 Fullmakt**

Den til enhver tid fungerende leder i Skodje Småbåtforening og ett styremedlem kan, etter styrevedtak, undertegne kontrakter på foreningens vegne.

**§ 10 Ekstraordinært årsmøte**

Styret kan innkalle til ekstraordinær årsmøte når det finner det nødvendig, eller når minst 25 % av medlemmene skriftlig krever det.

Ekstraordinært årsmøte innkalles skriftlig/**eller e-post**, med minst 8 dagers varsel. I innkallinga skal det framgå hvilke saker som skal behandles.

**§ 11 Søknad om medlemskap**

Søknad om medlemskap skal skje på foreningens fastsatte skjema, og leveres styret for godkjenning. For å bli medlem av foreningen må søkeren stå registrert i Folkeregistret, med adresse under postnummer 6260 Skodje.

Unntak kan etter søknad gis til foreninger og lag som har adresse 6260 Skodje. Likeså til privatpersoner som har sterk tilknytting til Skodje. For å gi unntak må styrevedtaket være enstemmig. Hvis ikke skal søknaden legges frem for årsmøtet for endelig avgjørelse.

Ved søknad om nytt medlemskap etter tidligere skriftlig utmelding, kan tidligere opparbeidet ansiennitet godkjennes etter søknad. Tidligere ansiennitet legges da til før siste innmeldingsdato.

Medlemmer som har vært ekskludert, ihht. § 15, eller strøket fra foreningen, ihht §8, kan ikke påberope seg tidligere opparbeidet ansiennitet.

Styret behandler og kan godkjenne den enkeltes søknad om ansiennitet.

**§ 12 Tildeling av båtplass**

Medlemmer som har betalt kontingent har en andel i båtforeningens fasiliteter. Den som har fått tildelt båtplass disponerer i tillegg andel av havneområdet tilsvarende størrelsen på båtplassen.

For å få båtplass skal søknaden sendes til styret. Tildeling skjer etter medlemmets ansiennitet i foreningen.

**Båtplasser tildeles på følgende grunnlag:**

* Medlemmet må ha betalt årskontingent og øvrige påløpte avgifter.
* Dersom det er for få plasser tildeles disse etter medlemmets ansiennitet
* Ansienniteten løper fra siste sammenhengende innbetaling av årskontingent og øvrige påløpte avgifter

Styret kan til enhver tid vedta å endre plasseringen av den enkeltes båtplass. Endringene skal skje i samarbeid med båteierne, og må ***i minst mulig grad***påføre ulempe for båteiere og båter, samt omliggende båtplasser.

**§ 13 Omsetning - innløsning og utleie av båtplasser:**

**A Salg og Kjøp.**

Omsetning av båtplasser kan kun skje til medlemmer av Skodje Småbåtforening. Medlemmene kan ikke på egen hånd omsette sin båtplass. Dersom et medlem ønsker å kjøpe eller selge båtplassen, skal medlemmet henvende seg til styret. Tildeling av båtplass til ny eier skal skje ihht. til § 12 om ”Tildeling av båtplass”

**B: Antall båtplasser pr. medlemskap.**

Et medlem har kun adgang til å eie en båtplass pr. medlemskap. Det kan etter søknad og i spesielle tilfeller søkes om erverv av 1-en ekstra båtplass. Begge båtene/båtplassene skal eies og brukes av medlemmet.

**C Utleie og innløsning av båtplasser**

1. Dersom båteier ikke har benyttet sin båtplass, og plassen har stått ubrukt det siste året, og uten at båtplasseier har villet stille plassen til styrets eller havnesjefens disposisjon, kan styret innløse plassen.
2. En båtplasseier kan fremleie sin båtplass inntil 3 -tre- år. Styret skal godkjenne leietaker, med hensyn til medlemskap i foreningen, og at vedkommende leietaker står på ventelisten. Båtplasseier står ansvarlig for innbetaling av gjeldene årsavgifter til foreningen, samt dugnad.
3. Dersom eieren selv ikke benytter båtplassen sin etter de 3-tre års framleie, kan styret fatte vedtak om at båtplassen skal innløses for videresalg til medlemmer som står på ventelisten.
4. Før vedtak fattes skal båtplasseier varsles skriftlig, med 1-en måneds varsel. Båtplasseier skal stilles spørsmålet om eier er villig til å selge sin båtplass. Videre skal det framkomme i informasjonen om at styret kan innløse båtplassen.

**D Utleie av overskuddsbåtplasser til ikke medlemmer**

Styret kan om nødvendig leie ut overskuddsbåtplasser til ikkemedlemmer. Leietiden til ikke medlemmer kan maks være på 1- ett - år ad gangen.

Leietaker betaler havneplassleie tilsvarende meterpris pr. meter ihht til plassens størrelse, pluss kr.300,- pr år. I leietiden har leietaker møterett på foreningens årsmøter, hvor vedkommende har talerett, men ikke forslagsrett og stemmerett.

**E Provisjon ved omsetning av båtplasser.**

Ved omsetning av båtplasser skal selger og kjøper hver betale en provisjon av salg og kjøpesummen til foreningen.

Provisjonenes størrelser fastsettes av Årsmøtet.

**§ 14 Overdragelse**

En båtplass kan overtas vederlagsfritt av ektefelle eller barn. Barn som ikke er medlem, må søke styret om medlemskap på vanlig måte, se § 11.

**§ 15 Suspensjon og eksklusjon**

Medlemmer som vekker anstøt, forargelse, virker til skade for foreningen eller ikke retter seg etter foreningens vedtekter og havnereglement, kan styret suspendere, og i grovere tilfeller ekskludere. Denne avgjørelse kan vedkommende anke inn for første årsmøte, som ved alminnelig stemmeflertall har den endelige avgjørelse. Et medlem som ekskluderes mister retten til båtplass i havna.

**§ 16 Oppløsning**

Beslutning om foreningens oppløsning kan kun fattes med minst ¾ flertall på ordinært årsmøte. Ved votering på årsmøtet kan medlemmer som er forhindret fra å møte avgi skriftlig votum til styret, eller gi skriftlig fullmakt til en annen person. Etter at beslutning om oppløsning er fattet, behandles styrets forslag til avvikling, og avgjøres med alminnelig flertall. Eventuelle aktiva i foreningen tilfaller veldedige formål i Skodje kommune, etter endelig vedtak på foreningens årsmøte.

##### HAVNEREGLEMENT

**§1 Orden i havneområdet**

I havneanlegget til Skodje Småbåtforening skal det til enhver tid være ryddig og i orden. Alle medlemmer plikter å overholde reglement. Båter og brygger må holdes rene for fisk og slo. Det er ikke tillatt å sløye fisk på kai eller dumpe fiskeavfall i havneområdet. Garn, tau etc. skal ikke lagres på bryggene. Alt avfall skal fjernes etter båtpuss, rengjøring etc. Ved snøfall må medlemmene holde brygga foran båtplassen fri for snø.

Medlemmene må gjøre seg kjent med havnas mottaksordning for avfall, og dersom havna ikke har tilstrekkelige mottaksforhold for aktuell avfallstype, skal dette meldes til havnesjef på eget meldingsskjema eller på annen måte.

Havnesjefen har ansvaret for at havnen er i forsvarlig stand til enhver tid, og påse at foreningens vedtekter og havnereglement blir fulgt.

Havnesjef plikter til å følge opp melding om utilstrekkelige avfallsforhold.

I havneanlegget til skal det til enhver tid være ryddig og i orden. Alle medlemmer plikter å overholde reglement. Båter og brygger må holdes reine for fisk og slo. Det er ikke tillat å sløye fisk på kai, eller dumpe fiskeavfall i havneområdet. Garn, tau etc. skal ikke lagres på bryggene. Alt avfall skal fjernes etter båtpuss, rengjøring etc. Ved snøfall må medlemmene holde brygga foran båtplassen ren for snø.

Havnesjefen har ansvaret for at havnen er i forsvarlig stand til enhver tid, og påse at foreningens vedtekter og havnereglement blir fulgt.

**§2 Båtplass**

Største bredde på båtplass er 4,5 meter. Egenvekten på båtene kan ikke være over 10 tonn. Båter over 30 fot må ha ekstra fortøyning om vinteren. Båter over 15 fot skal ha strekkavlastere på fortøyningstau. Fortøynings anordninger legges ut etter havnesjefens anvisning og godkjennelse. Båtene skal ha minst 2 fendere på hver side. Ved uvær må båtens eier påse at ekstra fortøyning om nødvendig blir lagt ut.

Det kan søkes styret om dispensasjon fra størrelsesregelen på 10 tonn og 4,5 meters bredde. Styret har ved slike tilfeller mandat til å godkjenne bredde opp til 5,0 meter og egenvekt på over 10 tonn.

Skader som båten påfører havneanlegget må eieren bekoste, dersom det har vært utvist uaktsomhet. Skadene må repareres etter havnekomiteens anvisning. Skader eller uregelmessigheter på havnen plikter båteier uten opphold å melde fra til havnesjefen/ styret. Alle båter skal være ansvarsforsikret.

Elektrisk strøm kan brukes til korttidsladning av batterier, arbeidslys og mindre elektrisk verktøy. Det er ikke tillat å varme opp båtene med elektrisitet, uten at båten har på montert egen strømmåler, samt at det foreligger avtale med havnesjef/styret. Det kan i helt spesielle tilfeller søkes styret om dispensasjon fra størrelsesregelen.

**§3 Bruk av båtplassen**

Fortøyningsplassen skal brukes av det medlem som har fått tildelt plassen. Dersom båteieren for en kortere tid ikke benytter sin plass, kan den lånes bort til et annet medlem såfremt dette på forhånd er godkjent av havnesjefen.

Bytting av plasser skal også godkjennes av styret. Medlemmene anmodes til å påse at uvedkommende holdes borte fra anleggene.

I sommerhalvåret kan midlertidige ledige båtplasser disponeres av havnesjefen til gjestende båter.

**§4 Manøvrering i havneområdet**

Båteieren skal utvise størst mulig aktsomhet ved manøvrering i havneområdet. Båtens bruk, størrelse, utstyr og fortøynings anordninger, må ikke være slik at den er til sjenanse for andre, eller til skade for anlegget.

**§5: Gjestebrygge/ servicebryggen**

Servicebrygga i småbåthavna skal bare brukes til bunkring og i land - og ombordstigning – lengre tids fortøyning er ikke tillatt.

**§6: Foreningens ansvar**

Foreningen har ansvaret for opp- og utsetting og transport, når det skjer med bruk av havnas utstyr og personell. Opplag av båter på havneområdet skjer på eget ansvar. All ferdsel og parkering på havneområdet skjer på eget ansvar. Foreningen påtar seg intet ansvar ved bruk av båtplasser eller utstyr i havneområdet, inkludert alle bygninger og hallen.

Alle båter som ligger i havneområdet skal, som nevnt i § 2, skal ha ansvarsforsikring. Det kreves også ansvarsforsikring ved lagring i hallen.

**§ 7: Slippsetting**

Ved prising av slippsetting inndeles båtene i følgende størrelsesorden:

Gruppe 1: Båter inn til og med 1500 kg egenvekt

Gruppe 2: Båter fra og med 1501 kg til og med 4000 kg egenvekt.

Gruppe 3: Båter fra og med 4001 kg til og med 8000 kg egenvekt

Gruppe 4: Båter over 8000 kg egenvekt.

Det skal også betales avgift for slippsetting og sjøsetting av båter fra egen vogn som trekkes av bil, eventuelt traktor.

Foreningens årsmøte fastsetter prisene i de forskjellige størrelsesgrupper.

**§ 8: Båtvogner**

Dersom medlemmer ønsker å ha båtvognene eller annet utstyr stående på havneområdet skal det betales en avgift, fastsatt av styret/havnenemda. Plassering av båtvognene skal kun skje etter avtale med Havnenemda.

**§ 9: Lagring av båt på land.**

Havnesjef er ansvarlig for administrasjon av lagring på land på foreningens område, og all lagring må avtales med havnesjef eller hans stedfortreder.

**Sommerlagring**: Fra 1.juni og til 1 november samme år.

Medlemmer: 300,- pr. sesong Ikke-medlemmer 1.000,- pr. sesong.

**Vinterlagring:** Fra 1. november til 30. mai påfølgende år.

Medlemmer: intet Ikke-medlemmer: 700,- pr. sesong

**Helårslagring**

Helårslagring må avtales **skriftlig** hvert kalenderår, maksimal helårslagring settes til 3 år. Varighet ut over 3 år må søkes om til foreningens styre minst 3 måneder før fristen går ut.

Medlemmer: 1.000.- pr. år Ikke-medlemmer: 2.500,- pr. år.

**Båter over 40 fot:** dobbel pris for all lagring

Betalingsforfall langtidslagring: utgangen av kalenderåret.

**Lagring ut over maksimal tid:**

Blir båten stående ut over maksimal tid, satt til 3 år, kan båten bli fjernet for eiers regning og risiko, **med 14 dagers skriftlig varsel** fra styret etter eget styrevedtak.

**§ 10: Dugnader**

Samtlige medlemmer som er tildelt båtplass plikter å delta i dugnadsarbeid, i til sammen minst 6 timer pr. år. Ved fravær av dugnadsarbeid/ timer pålegges medlemmene å betale for manglende utført arbeid/timer.

Timesats fastsettes av årsmøtet.

Styrets faste medlemmer er fritatt for dugnadsarbeid.

**§ 11: Brudd på vedtekter og havnereglement**

Brudd på vedtekter og havnereglement, eller pålegg gitt av havnesjefen eller styret i henhold til foreningens vedtekter og havnereglement, kan medføre bortvisning fra havna. For eierens regning kan foreningens styre foreta salg eller kondemnering av båter, etter gjeldende lover og bestemmelser i vedtekter og havnereglement.